text: ميدوسا قصة من الاساطير الاغريقية
text: #000004
text: قصة ميدوسا من الاساطير الاغريقيةبداية قصة ميدوسا
text: #000006
text: قصة ميدوسا من الاساطير الاغريقية
text: #000007
text: اليوم رح احكيلكن قصة أكتر شخصية مفهومة غلط من الميثولوجيا الاغريقية او من الاساطير الاغريقية، وهي ميدوسا بنت اله بورسيوس
text: #000008
text: صورة ميدوسا بنت الاله بورسيوس
text: #000009
text: بداية قصة ميدوسا
text: #000010
text: ميدوسا كانت بنت جميلة جداً كانت حلوة لدرجة لا توصف وكانوا كل الرجال يقتلوا حالن عليها، ملامح وجهها كانت نقية كتير وشعرها سبل أكتر من شعر البنات الي بيطلعوا باعلانات الشامبوا
text: #000011
text: فبسبب كل هالجمال والحسن ميدوسا صارت كاهنة من كهائن معبد اثينا (اثينا الي هي الهة الحكمة والقوة) والآلاف صارو يجوا على المعبد بس منشان يتفرجوا على ميدوسا ويشوفوا جمالها، والبعض قال انو ميدوسا احلا من اثينا شخصياً وانو شعرها احلا من شعر اثينا، وهاد الشي سبب غيرة وحقد بين اثينا وميدوسا، يعني اثينا صارت تغار من ميدوسا
text: #000012
text: في يوم من الايام ميدوسا كانت عم تتمشى على الشاطئ وطبعاً بسبب جمالها الخارق لفتت نظر بوسيدون الي هو اله البحر وسحرته بجمالها، فأول ما شافها طلب منها انو يعملوا اشياء نحن مالنا علاقة فيها،فكان جواب ميدوسا الرفض طيب ليش رفضت ميدوسا، لانو اذا بدها تحافظ على جمالها ونقائها هاد كان لازم تبقى عذراء
text: #000013
text: هلا في هي الفترة بوسيدون واثنيا كان في مشكلة بيناتهم متزاعلين من بعض فالشيطان الخبيث وسوسله وقرر انو ينتقم من اثينا بميدوسا، بس ميدوسا كانت دائماً ترفض وما كان في حل عند عمو بوسيدون غير انو ياخدها بالقوة، ميدوسا خوفا على نفسها ركضت وهربت على المعبد على امل انو تحصل على حماية بالمعبد ولسوء الحظ ما كان في حدا فاضي هداك الوقت فوقع المحظور داخل معبد اثينا
text: #000014
text: بعد ما انتهت هي الحادثة اجت اثينا وعرفت الي صار، فقررت اثينا انها تعاقب ميدوسا ليش لانو بوسيدن اله ماممكن انها تعاقبه،اللعنة الي حلت على ميدوسا كانت نابعة من غيرة اثينا لانهم كانوا يقولو انو ميدوسا احلا من اثينا وانو شعرها وملامحها احلا، اثينا حولت شعر ميدوسا الى افاعي مسمومة واي شخص بينظر في وجه ميدوسا رح يتحول الى حجر على الفور
text: #000016
text: بما انو ميدوسا تحولت لوحش فصاروا كل المحاربين يتنافسوا عليها او يتنافسوا مين رح يقتلها لانو كان من الصعب انو اي شخص يقتلها لانو باللحظة الي رح يوصل فيها هاد الشخص ويشوف ميدوسا رح يتحول الى حجر، وعدد كبير من الفرسان فعلاً حاولو انو يقتلوها ولكن انتهى امرهم انهم صاروا حجر
text: #000017
text: وهاد الشي استمر لحد ما اجا الفارس ابن زيوس وكان مقرر انو يقطع راسا ويخلص عليها ، ولكن لحتى يقدر يعمل هاد الشي وما يتحول حجر متل ما صار مع الكل، كان لازم شوية مساعدة من الالهة او كان لازمه بعض الادوات لحتى يعمل هاد الشي ، واأول شغلة كانت خوذة هي الخوذة بيلبسها بصير غير مرئي منشان ما تشوفه ميدوسا وتحوله لحجر ، والشغلة التانية كانت حذاء هرمس الي بيسساعده على الطياران لحتى يرفع حاله ويوصل لراس ميدوسا لانو هو جاي يقطع راسها ويروح ، والشغلة التالتة هي درع وسيف حاد وقوي لحتى يموتها فيه
text: #000018
text: ومع كل هالمعدات قدر هاد الفارس انو يقطع راسها ويموتها، هاها هلا لما صار الشي الي ماالنا علاقة فيه نحن ميدوسا كانت حامل من بوسيدونن ولما هاد الفارس قطع راسها طلع من تحته ابنها بيغاسوس، الي هو الحصان المجنح
text: #000019
text: مع انو ميدوسا كانت برئية ومسكينة الا انها راحت ضحية الغيرة والغدر
text: #000020
text: شاهد ايضاً: قتل عائلته كاملة بسبب ادمان مشاهدة البنات!
text: #000021
text: ناجية واحدة من بين مئات (ضحايا جيفري دامر الحقيقي)
text: #000022
text: نظرية الزواحف البشرية وعلاقتها بالمشاهير! - سكطعش
text: #000026
text: [...] قصة ميدوسا اسطورة [...]
text: #000027
text: قصة المجرم ساتوشي يوماتسو (قضية هزت العالم)
text: #000028
text: [...] ميدوسا قصة من الاساطير الاغريقية [...]
text: #000029